หุ้นเอเชียลดลงเช้านี้ รับแรงกดดันตลาดสหรัฐฯหลังกลุ่มเทคโนโลยีร่วงยกแผง
หุ้นเอเชียลดลงเช้านี้ รับแรงกดดันตลาดสหรัฐฯหลังกลุ่มเทคโนโลยีร่วงยกแผง
30 พ.ย. 2560

ผู้สื่อข่าวรายงานว่า ตลาดหุ้นเอเชียปรับตัวลดลงในช่วงเช้าวันนี้ โดยได้รับแรงกดดันจากดัชนี Nasdaq ตลาดหุ้นนิวยอร์กที่ปิดในแดนลบเมื่อคืน หลังหุ้นกลุ่มเทคโนโลยีร่วงลงถ้วนหน้า
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 22,601.83 จุด เพิ่มขึ้น 4.63 จุด, +0.02% ดัชนี SSE Composite ตลาดหุ้นจีนเปิดวันนี้ที่ 3,328.64 จุด ลดลง 9.22 จุด, -0.28% ดัชนี HSI ตลาดหุ้นฮ่องกงเปิดวันนี้ที่ 29,340.27 จุด ลดลง 283.56 จุด, -0.96% ดัชนี TAIEX ตลาดหุ้นไต้หวันเปิดวันนี้ที่ 10,623.20 จุด ลดลง 90.35 จุด, -0.84% ดัชนี KOSPI ตลาดหุ้นเกาหลีใต้เปิดวันนี้ที่ 2,502.22 จุด ลดลง 10.68 จุด, -0.43% ดัชนี FTSE STI ตลาดหุ้นสิงคโปร์เปิดวันนี้ที่ 3,429.07 จุด ลดลง 9.92 จุด, -0.29% ดัชนี FBMKLCI ตลาดหุ้นมาเลเซียเปิดวันนี้ที่ 1,719.62 จุด ลดลง 0.76 จุด, -0.04%
ทั้งนี้ ดัชนี Nasdaq ปิดตลาดในแดนลบ เนื่องจากนักลงทุนเทขายหุ้นกลุ่มเทคโนโลยี โดยหุ้นเฟซบุ๊ก ร่วงลง 4% หุ้นอเมซอนดอทคอม ดิ่งลง 2.7% หุ้นแอปเปิล ร่วงลงกว่า 2% หุ้นเน็ทฟลิกซ์ ดิ่งลง 5.5% และหุ้นอัลฟาเบท ร่วงลงกว่า 2%
 